-  ఫిబ్రవరి 28లోపు ఖాతాలకు పాన్‌కార్డు అనుసంధానం
-  రూ.2.5 లక్షలు.. ఆపై డిపాజిట్ల నివేదికలు కోరిన ఐటీ శాఖ
న్యూఢిల్లీ : పెద్ద నోట్ల రద్దు నిర్ణయం తర్వాత బ్యాంకింగ్‌ వ్యవస్థలోకి భారీగా నగదు డిపాజిట్లు వచ్చి చేరినాయి. ఈ నేపథ్యంలోనే ఏప్రిల్‌ 2016 నుంచి నవంబర్‌ 9 మధ్యలో ఆయా బ్యాంకుల్లో వచ్చి చేరిన నగదు డిపాజిట్లపై ఆదాయ పన్ను శాఖ (ఐటీ) ఆరా తీస్తోంది. ఇక డీమానిటైజేషన్‌కి ముందు నెలల్లో బ్యాంకింగ్‌ లావాదేవీలను పరిశీలిస్తున్న ఐటీ శాఖ బ్యాంకులు, కో-ఆపరేటివ్‌ బ్యాంకులు, పోస్టుఫీసుల నగదు డిపాజిట్ల నివేదికలను సమర్పించాల్సిందిగా ఆదేశించింది. మరోవైపు పాన్‌కార్డు గానీ, (పర్మినెంట్‌ అకౌంట్‌ నెంబర్‌) లేదా ఫాం60 (పాన్‌కార్డు లేనివారు) గానీ సమర్పించని ఖాతాదారుల డిపాజిట్ల వివరాలను అందించాలని కోరింది. సంబంధి ంత వివరాలను ఈ ఏడాది ఫిబ్రవరి 28లోపు సమర్పిం చాల్సిందిగా ఆదేశాలు జారీ చేసింది.
కాగా పెద్దనోట్ల రద్దు ప్రకటన తర్వాత.. నవంబర్‌ 10 నుంచి డిసెంబర్‌ 30 2016 వరకు పొదుపుఖాతాల్లో రూ.2.5 లక్షలు , కరెంట్‌ ఖాతాల్లో రూ. 12.50 లక్షల డిపాజిట్ల వివరాలను కోరింది. అలాగే ఒకే రోజులో రూ.50వేలకు మించిన నగదు లావాదేవీల వివరాలను సైతం అందించాలని కోరిన సంగతి తెలిసిందే. కాగా రూ.15 లక్షల కోట్ల పాతనోట్లు బ్యాంకింగ్‌ వ్యవస్థలోకి వచ్చి చేరాయన్న అంచనాల నేపథ్యంలో ఐటీ శాఖ బ్యాంకు నగదు డిపాజిట్‌లపై విశ్లేషణ ప్రారంభించినట్టు తెలుస్తోంది.
మీ స్నేహితులకు రికమెండ్ చెయ్యండి